### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Enhedslisten de Rød-Grønnes byrådsgruppe tog forbehold og ønskede følgende mindretalsudtalelse medsendt:

"Enhedslisten anbefaler, at udviklingsplan og kommuneplantillæg samt vejprojektet
 Ny Brendstrupvej tages af bordet. Hele planen er et frontalangreb på den grønne Brendstrup-kile og de natur- og miljøbeskyttelseshensyn, som hidtil har været mål for kommunens udvikling i området. Idéen om udvikling af en by, gennemskåret af en barriere af en Ny Brendstrupvej, er dybt uhensigtsmæssig. Planen er præget af økonomisk cigarkassetænkning: et vejanlæg skal finansieres af lokalt grundsalg. Men byudvikling bør ikke styres af økonomisk cigarkassetænkning."

Sagen blev behandlet sammen med sag 3.

Bevilling til skitseprojektering og VVM-undersøgelse for to vejlinjer for Ny Brendstrupvej.

### Resumé

Byrådet besluttede den 9. oktober 2019 at igangsætte planlægning for vejforbindelse mellem [adresse] og [adresse] og med forbindelse til Paludan-Müllers Vej. Samt at påbegynde byudvikling omkring [adresse], at udbyde en række arealer ejet af [adresse], og at reservere et eventuelt nettoprovenu til finansiering af vejforbindelsen.

Der er nu udarbejdet en forundersøgelse og et forprojekt for to mulige linjeføringer for vejen – en østlig og en vestlig.

Det indstilles, at der arbejdes videre med begge disse vejlinjer i den efterfølgende projektfase, skitseprojektering og miljøvurderingsundersøgelse (VVM) og der anmodes om bevilling hertil. Der arbejdes efter en tidsplan, hvor vejen står færdig i juni 2026.

Der er udarbejdet forslag til kommuneplantillæg og udviklingsplan for byudviklingsområdet omkring [adresse], som for størstedelen skal vejbetjenes af en ny vejforbindelse. Forslag til kommuneplantillæg og udviklingsplan forelægges byrådet parallelt i en særskilt indstilling.

### Indstilling

Det indstilles:

At 1) der arbejdes videre med skitseprojektering af to vejlinjer, en østlig og en vestlig linjeføring, som fremgår af bilag 1.

At 2) de to vejlinjer anmeldes til VVM-undersøgelse med de bemærkninger og forudsætninger, som fremgår af indstillingen.

At 3) der gives bevilling på i alt 6,0 mio. kr. (løbende priser) til skitseprojektering (4,0 mio. kr.) og udarbejdelse af VVM-undersøgelse (2,0 mio. kr.) for de to vejlinjer.

### Sagens forløb

22-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den26. april 2021 anbefaler, at byrådet tiltræder Magistratsafdelingen for Teknik og Miljøs indstilling af 9. marts 2021.

Stephan Berg tog forbehold.

Borgmester Jim Kjær var forhindret i at deltage i sagens behandling.

 28-04-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Enhedslisten de Rød-Grønnes byrådsgruppe tog forbehold og ønskede følgende mindretalsudtalelse medsendt:

"Enhedslisten anbefaler, at udviklingsplan og kommuneplantillæg samt vejprojektet
 Ny Brendstrupvej tages af bordet. Hele planen er et frontalangreb på den grønne Brendstrup-kile og de natur- og miljøbeskyttelseshensyn, som hidtil har været mål for kommunens udvikling i området. Idéen om udvikling af en by, gennemskåret af en barriere af en Ny Brendstrupvej, er dybt uhensigtsmæssig. Planen er præget af økonomisk cigarkassetænkning: et vejanlæg skal finansieres af lokalt grundsalg. Men byudvikling bør ikke styres af økonomisk cigarkassetænkning."

Sagen blev behandlet sammen med sag 3.